Lav et referat af nedenstående tekst:

Tekst:
Nordjyllands Politi efterlyser en sort Audi Q7, som i nat kørte ind i en politibil og stak af. Hændelsen skete, da en politipatrulje i nat forsøgte at stoppe to indbrudstyve i Løgstør ved tøjbutikken Uldjyden i Løgstør. Tyvene havde smadret ruderne i butikken, der ligger på Østerbrogade. Politiet nåede frem til stedet, netop da tyvene kom løbende ud fra tøjbutikken, hvor de havde begået indbrud. En af betjentene greb fat i den ene tyv, der var hoppet ind i flugtbilen, men betjenten blev skubbet om kuld. Bilen gassede op og kørte ind i politibilen, som punkterede. Derfor kunne politiet ikke følge med, da tyvene flygtede fra stedet. Betjenten kom ikke til skade, men gerningsmændene står til en sigtelse for vold mod tjenestemand og for at bringe andres liv i fare. Tyvene fik ifølge politiet lidt småting og noget dametøj med fra butikken. Politiet vil gerne i kontakt med folk, der kan have set den sorte Audi Q7 i området omkring Løgstør ved tretiden i nat. Der er ingen signalement af de to tyve udover, at de begge havde elefanthuer på. Nordjyllands Politi kan kontaktes på 114.

Referat:
Tyve i Løgstør kørte ind i politibil, punkterede den og flygtede.